# Curitiba

Curitiba Brasil hego-ekialdeko hiria da, Parana estatuko hiriburua.
2006ko datuen arabera 1.788.559 biztanle ditu. Nekazaritza eta industria-hiri garrantzitsua da (ehun-langintza, kimika-industria eta janari-industria) eta aireportua ere badu.

## Historia

Curitiba eskualdea, 1630 inguruan hasi zen populatzen batez ere Paranaguatik etorritako biztanleekin, urrea aurkitu zela jakitean, Nossa Senhora da Luz e Bom Jesus dos Pinhais herria osatu zen, 1693an. Hiria denbora luzez ganaduaren ibilbide ospetsu bateko etapa bat besterik ez zen izan, Viamãoko zelaietatik (Rio Grande del Sur) Sorocabara (São Paulo Estatua).
Curitibaren garapen eraginkorra XIX. mendearen hasieran hasi zen, mate-belarra ustiatu eta esportatu eta hiri-estatutua ezarri zenean, 1842an.
1853an, São Pauloko probintziaren hegoaldea eta hego-mendebaldea banandu egin ziren, Paranako probintzia berria osatuz, eta handik Curitiba hiriburu izatera igaro zen.
1867tik aurrera, Curitiba etorkin uholdeak jasotzen hasi zen, gehienak poloniarrak eta italiarrak. Bitxia bada ere, hiriaren izen forma ez zen finkatu ortografia horrekin 1917 arte.
XX. mendean zehar, batez ere bigarren erdian, hiriak hazkunde demografiko handia izan zuen, eta merkataritza eta zerbitzuen eskualde-gune gisa finkatu zen, Brasilgo hiririk aberatsenetakoa eta hirigintzako konponbideetan aitzindaria bilakatuz.
1964ko estatu-kolpetik sortutako gobernu militarraren propaganda-arrazoiengatik, Artur da Costa e Silva presidenteak aldi baterako aldatu zuen botere exekutiboaren egoitza Iguaçu jauregira, eta Curitiba Brasilgo hiriburu sinboliko bihurtu zen 1969ko martxoaren 24tik 27ra bitartean.

## Klima

Datu klimatikoak (Curitiba) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 34 | 34 | 32 | 31 | 30 | 30 | 32 | 31 | 32 | 33 | 34 | 35 | 35 |
| Batez besteko tenperatura maximoa (°C) | 25.6 | 25.8 | 24.9 | 22.3 | 21.1 | 18.3 | 19.4 | 20.9 | 21.3 | 22.6 | 24.5 | 25.4 | 22.7 |
| Batez besteko tenperatura (ºC) | 19.6 | 19.9 | 19.0 | 16.7 | 14.6 | 12.2 | 12.8 | 14.0 | 15.0 | 16.5 | 18.2 | 19.3 | 16.5 |
| Batez besteko tenperatura minimoa (°C) | 15.8 | 16.3 | 15.4 | 12.8 | 10.2 | 7.8 | 8.1 | 9.2 | 10.8 | 12.5 | 14.0 | 15.4 | 12.4 |
| Erregistraturiko tenperatura minimoa (°C) | 5 | 7 | 5 | 1 | -2 | -3 | -5 | -2 | -1 | 3 | 6 | 8 | -5 |
| Pilatutako prezipitazioa (mm) | 165.0 | 142.1 | 126.6 | 90.0 | 99.2 | 98.1 | 89.0 | 74.5 | 115.4 | 134.2 | 123.8 | 150.1 | 1408 |
| Prezipitazio egunak (≥ 0.1 mm) | 17 | 15 | 16 | 14 | 14 | 12 | 12 | 10 | 12 | 13 | 13 | 16 | 164 |
| Eguzki orduak | 161.2 | 135.6 | 142.6 | 138.0 | 151.9 | 129.0 | 148.8 | 148.8 | 123.0 | 136.4 | 153.0 | 151.9 | 1720.2 |
| Hezetasuna (%) | 81 | 80 | 81 | 81 | 81 | 79 | 78 | 77 | 80 | 80 | 80 | 81 | 80 |
| Iturria (1): World Meteorological Organization. Hong Kong Observatory. ||||||||||||||
| Iturria (2): Weatherbase (muturreko tenperaturak eta hezetasuna) ||||||||||||||

## Argazkiak

* Hiriaren gaueko ikuspegia.
* Batel auzoko jauregia.Batel auzoko jauregia.
* Serra do Mar mendilerroa.
* Paço da Liberdade
* Paraná estatuko unibertsitatea.

## Herri eta hiri senidetuak

Curitiba ondorengo herri eta hiriekin senidetuta dago:
| Akureyri (Islandia) Asuncion (Paraguai) Bahía Blanca (Argentina) Coimbra (Portugal) Colunbus (Ohio) (Ameriketako Estatu Batuak) | Córdoba (Argentina) Durban (Hegoafrika) Guadalajara (Mexiko) Hangzhou (Txina) Himeji (Japonia) | Jacksonville (Florida) (Ameriketako Estatu Batuak) Kordoba (Espainia) Kopenhage (Danimarka) Krakovia (Polonia) | Lyon (Frantzia) Montevideo (Uruguai) Orlando (Florida) (Ameriketako Estatu Batuak) Port Elizabeth (Hegoafrika) | Santa Cruz de la Sierra (Bolivia) Santo Domingo (Dominikar Errepublika) Suwon (Hego Korea) Treviso (Italia) |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Climate Information for Curitiba, World Weather Information Service, Retrieved 8 October 2012.
* ↑ Climatological normals of Curitiba, Hong Kong Observatory. Retrieved 07 August 2012
* ↑ Weatherbase: Historical Weather for Curitiba. (Noiz kontsultatua: 8 October 2012).
* ↑ (Ingelesez) Sister Cities International. (Noiz kontsultatua: 2018-07-27).
* ↑ (Ingelesez) Sister Cities International. (Noiz kontsultatua: 2018-07-27).

## Kanpo estekak

* Hiriko webgune ofiziala
* Curitiba Geographic Gide webgunean
* Datuak: Q4361
* Multimedia: Curitiba / Q4361